A Delta II egyszer használható hordozórakétát a Boeing építi és 1989-től van szolgálatban. A Space Shuttle miatt az Egyesült Államokban az összes egyszer használható hordozórakétát kiiktatták volna, de a Challenger-katasztrófa miatt a Delta rakéták fejlesztése is tovább folytatódott. A Delta II-t eredetileg a GPS Block II műholdak indítására tervezték. 2004 augusztusáig 115 sikeres indítást végeztek vele.